google/wiki40b huggingface dataset:
ओड़िया भाषा

लिपि

इसकी लिपि का विकास भी नागरी लिपि के समान ही ब्राह्मी लिपि से हुआ है। अंतर केवल इतना है कि नागरी लिपि की ऊपर की सीधी रेखा ओड़िआ लिपि में वर्तुल हो जाती है और लिपि के मुख्य अंश की अपेक्षा अधिक जगह घेर लेती है। विद्वानों का कहना है कि ओड़िआ में पहले तालपत्र पर लौह लेखनी से लिखने की रीति प्रचलित थी और सीधी रेखा खींचने में तालपत्र के कट जाने का डर था। अत: सीधी रेखा के बदले वर्तुल रेखा दी जाने लगी और ओड़िआ लिपि का क्रमश: आधुनिक रूप आने लगा।

साहित्य

ओड़िआ भाषा के प्रथम महान कवि झंकड के सारला दास थे जिन्होने देवी दुर्गा की स्तुति में चंडी पुराण और विलंका रामायण की रचना की थी। अर्जुन दास के द्वारा लिखित राम-विवाह ओड़िआ भाषा की प्रथम दीर्घ कविता है। प्रारंभिक काल के बाद से लगभग १७०० तक के समय को ओड़िआ साहित्य में पंचसखा युग के नाम से जाना जाता है। इस युग का प्रारंभ श्रीचैतन्य के वैष्ण्ब धर्म के प्रचार से हुआ। बलराम दास, जगन्नाथ दास, यशोवंत दास, अनंत दास एवं अच्युतानंद दास-इन पांचों को पंचसखा कहा जाता है। इस युग के अन्य साहित्यिकों की तरह इनकी रचनाएं भी धर्म पर आधारित थीं। इस काल के रचनाएं प्रायः संस्कृत से अनुवादित की हुई होति थीं या उन्हि पर आधारित होति थीं। अनुवादों में आक्षरिक के अपेक्षा भावानुवाद का प्रचलन ज्यादा था।
कैंटरबरी के संत ऑगस्टीन

कैंटरबरी के संत ऑगस्टिन(ऑगस्टीन ऑफ़ कैंटरबरी), एक ईसाई धर्मप्रचारक और मुनि थे, जिन्होंने ६ठी शताब्दी में इंग्लैंड को ईसाई धर्म से परिचित कवायत, और इंग्लैंड में ईसाइयत के प्रवाह में महत्वपूर्ण किर्दार निभाया था। इस काम के लिए वे पोप द्वारा आदेशित किये गए थे। 567 में वे कैंटरबरी के पहले आर्चबिशप बने, और इंग्लैंड के चर्च को स्थापित किया। उन्हें मरणोपरांत संत की उपदि से नवाज़ा गया।
लुईस के अम्ल और क्षार

लुईस अम्ल (लुईस एसिड) उस रासायनिक प्रजाति को कहते है जिसमें एक खाली कक्षक (ऑर्बिटल) हो जो लुईस क्षार (लुईस बेस) से एक इलेक्ट्रॉन-युग्म स्वीकार करके कोई लुईस ऐडक्ट ( Lewis adduct) बना सके। इस प्रकार , लुईस क्षार वह रासायनिक प्रजाति है जिसका कक्षक भरा हुआ हो और जिसमें एक इलेक्ट्रॉन-युग्म हो जो आबंध निर्माण में भाग न ले रहा हो किन्तु  किसी लुईस अम्ल के साथ डेटिव आबन्ध बनाकर  एक लुईस ऐडक्ट का निर्माण करे। 
उदाहरण के लिए, NH₃ एक लुईस क्षार है, क्योंकि यह इलेक्ट्रॉनों के अपने एकल-युग्म को दान कर सकता है। त्रिमेथिल बोरॉन (Me₃B) एक लुईस अम्ल है क्योंकि यह किसी एकल-युग्म को स्वीकार करने में सक्षम है।
अतिशीतन

परिचय

अधिकांश द्रव यदि पूर्णतः स्वच्छ बर्तन में बहुत धीरे-धीरे ठंडे किए जाएँ तो अपने सामान्य हिमांक से नीचे तक बिना क्रिस्टलीकृत हुए पहुँच जाते हैं। यह क्रिया अतिशीतन (supercooling) कहलाती है। पानी -10 डिग्री सें. से भी नीचे तक अतिशीतित किया जा सकता है। दीउफ़् ने क्लोरोफ़ार्म और मीठे बादाम के तेल के एक मिश्रण में, जिसका घनत्व पानी के घनत्व के बराबर था, एक छोटी सी पानी की बूँद लटका दी और बिना संपीडन के -20 डिग्री सें. तक उसे शीतल कर दिया।
वास्तव में अतिशीतन एक अस्थायी क्रिया है। अतिशीतित द्रव मे तत्संगत पिंड का एक अति अल्प कण भी डाल देने से या बर्तन को हिला देने से संपीडन चालू हो जाता है और जब तक निकली हुई गुप्त उष्मा उसके ताप को सामान्य हिमांक तक न ले आए तब तक चलता रहता है। हवा की अनुपस्थिति अतिशीतन में सहायक होती है।
श्याम ग्रुप

श्याम ग्रुप ऑफ़ कम्पनीज एक औद्योगिक समूह है। इसकी स्थापना श्याम चरण गुप्ता द्वारा १९७३ में हुआ था।
आर्का मीडिया वर्क्स

अर्क मीडिया वर्क्स अनुभवी निर्देशक के राघवेंद्र राव के दामाद शोबू यरलागड्डा द्वारा स्थापित हैदराबाद की एक भारतीय फिल्म प्रोडक्शन कंपनी है।
फ्रेंच वक्र

फ्रेंच वक्र (French curve) किसी धातु, लकड़ी या प्लास्टिक के बने फर्मा (template) होते हैं जिनमें तरह-तरह के वक्र होते हैं। इनका उपयोग हाथ से (कम्प्यूटर या किसी मशीन से नहीं) विभिन्न आकार वाली निष्कोण वक्र बनाने में किया जाता है।.
वक्र बनाने के लिये फर्मा को चित्रण सामग्री (जैसे कागज) के उपर रखा जाता है और इसके वक्र को छूटे हुए पेंसिल, चाकू या किसी अन्य चीज से निशान बना लिया जाता है।
आजकल कैड (CAD) औजारों का प्रयोग करके ड्राइंग बनाते समय फ्रेंच वक्रों की जरूरत नहीं पड़ती। इनमें वेक्टर-आधारित-ग्राफिक्स की सहायता से यह काम स्वतः हो जाता है।
घर

घर या निवास शरण या आराम की जगह होता है। यह आमतौर पर एक जगह है, जिसमें एक व्यक्ति या एक परिवार के आराम और निजी संपत्ति का भंडारण कर सकते हैं।व्यक्ति अपने परिवार के साथ घर में रहता है। आधुनिकतम घरों में स्वच्छता सुविधाओं के संग ही खाना बनाने की व्यवस्था भी होती है। पशु व जानवर भी अपने अपने घरों में निवास करते हैं, चाहे जंगली हों या पालतू पशु। एक भौतिक स्थान के रूप में 'घर' की परिभाषा वह मकान होती है, जहां शरण या आराम की मानसिक या भावनात्मक तृप्ति प्राप्त हो।
निष्कर्षण

जल की विद्यमान गहराई के बढ़ा, बंदरगाह, नदी, नहर और सागरतट से दूर जलक्षेत्रों को नौचालन के योग्य गहरा बनाने और उस गहराई को बनाए रखने, समुद्री संरचनाओं के लिए नींव डालने, नदियों को गहरी, चौड़ी या सीधी करने, सिंचाई के लिए नहर काटने और निम्न तल पर स्थित भूमि का उद्धार करने के लिए पदार्थों के हटाने की कला को तलकर्षण (Dredging) कहा जाता है। तलकर्षण का महत्व इस बात से स्पष्ट हो जाता है कि स्वेज नहर का निर्माण तलकर्षण द्वारा 30,000,000 टन रेत हटाने पर ही संम्भव हो सका। तलकर्षण के लिए जो मशीनें प्रयुक्त होती हैं, उन्हें निकर्षक या झामयंत्र (dredger) कहते हैं। इन मशीनों से जल के अंदर जमे पदार्थ निकाले जाते हैं और उनकी व्यवस्था की जाती है।
कोणीय दूरी

गणित (विशेषकर ज्यामिति व त्रिकोणमिति) और खगोलशास्त्र व भूभौतिकी जैसी सभी प्राकृतिक विज्ञान की शाखाओं में, कोणीय दूरी (angular distance) किसी प्रेक्षक द्वारा किन्ही दो वस्तुओं को देखने की रेखाओं के बीच के कोण (ऐंगल) के माप को कहते हैं।
मोनोफ़िन

मोनोफ़िन एक क़िस्म का तैरने का फ़िन होता है जिसमें एक ही बड़े फ़िन में दो खोल होते हैं जिनमें तैराक या ग़ोताख़ोर अपने दोनों पैर डालता है। आम तौर से तैरने के दो फ़िन हुआ करते हैं जो दोनों टाँगों-पैरों को अलग-अलग हिलने देते हैं, लेकिन मोनोफ़िन में एक ही फ़िन होने की वजह से तैराक के दोनों पैर और टाँगे एक ही साथ हिलाते हैं।

इतिहास

मोनोफ़िन की इजाद १९७२ में सोवियत संघ में एक युक्रेन में स्थित तैराकी के क्लब में हुई। मोनोफ़िन पहनने वाले १२ किमी प्रति घंटे की रफ़्तार तक तैर सकते हैं।

प्रयोग

मोनोफ़िन के साथ तैरते हुए घुटनों का प्रयोग न के बराबर होता है और ज़्यादा ज़ोर कूल्हों (हिप) को ऊपर-नीचे उठा कर लगाया जाता है। यह तैरने का तरीक़ा डॉल्फिन के तैरने के तरीक़े से मिलता जुलता है और इसमें धीरे-धीरे ज़ोर लगाने पर भी मोनोफ़िन से आगे की ओर तैरने का काफ़ी धक्का लगाया जा सकता है। बिना हवा के बंदोबस्त के जो मुक्त ग़ोताख़ोरी की जाती है उसमें यह बहुत फ़ायदेमंद चीज़ है क्योंकि धीरे-धीरे तैरने पर भी काफ़ी आगे तक बिना साँस लिए तैरा जा सकता है।
आनंद विहार टर्मिनल रेलवे स्टेशन

इतिहास

दिल्ली शहर यात्रियों को एक जगह से दूसरी जगह ले जाने व ले आने तथा सामान आयात व निर्यात करने के लिए पूरी तरह से रेलवे पर निर्भर है। दिल्ली से लंबी दूरी की रेलगाडि़यां तीन स्‍टेशनों से चला करती थी नामत: दिल्ली जंक्शन (पुरानी दिल्ली), नई दिल्ली और हजरत निजामुद्दीन। इन स्‍टेशनों में यात्रियों की इतनी बड़ी भीड़ को संभालने की मूलभूत सुविधाएं नहीं थ‍ी। पंजाब, हरियाणा, हिमाचल प्रदेश, उत्तराखंड और जम्‍मू व कश्‍मीर जैसे उत्‍तरी राज्‍यों के लिए दिल्‍ली एक संपर्क जोड़ने वाला स्‍टेशन है। मौजूदा स्‍टेशनों में यात्रियों के बढ़ती संख्‍या को ध्‍यान में रखते हुए उत्‍तर रेलवे ने अतिरिक्‍त प्रमुख यात्री टर्मिनलों की आवश्‍यकता की पहचान की है। दिल्‍ली से पूर्व की ओर उत्तर प्रदेश, बिहार, उड़ीसा, पश्चिम बंगाल, झारखण्ड और अन्‍य पूर्वोत्‍तर राज्‍यों के लिए चलने वाली रेलगाडि़यों को यमुना नदी पर बना पुल पार करना पड़ता है क्‍योंकि सभी तीनों स्‍टेशन नदी के उस पार स्थित हैं। इस प्रकार यमुना के पार वाले प्रदेश में बड़े रेलवे टर्मिनल के निर्माण के लिए आनंद विहार क्षेत्र को चुना गया।और वर्ष 2003 में केंद्रीय रेल मंत्री नितीश कुमार ने घोषणा की कि दिल्‍ली को आनंद विहार में एक नया रेल टर्मिनल मिलेगा।

स्टेशन

नई दिल्ली रेलवे स्टेशन, दिल्ली जंक्‍शन और हजरत निजामुद्दीन रेलवे स्टेशन से भीड़ कम करने के लिए नया टर्मिनल विकसित किया गया था। टर्मिनल नवी मुंबई के वाशी की तर्ज पर तैयार किया गया है। दिल्ली में रोज़ आने वाले लाखों लोगों की संख्या में कमी लाते हुए नए टर्मिनल ने इस शहर की सड़कों पर भीड़ कम करने में भी मदद की है। रेलवे टर्मिनल को आनंद विहार अंतर्राज्यीय बस टर्मिनल (विवेकानंद बस टर्मिनल) और नज़दीक ही स्थित दिल्ली मैट्रो के आनंद विहार मेट्रो स्टेशन के साथ जोड़ा गया है, इसप्रकार यह दिल्ली के प्रमुख परिवहन केंद्र के रूप में परिवर्तित हो गया है। इसके अलावा, आनंद विहार के रेलवे ओवर ब्रिज को और चौड़ा बनाने की योजना बनाई गई है क्‍योंकि मौजूदा पुल का ढाँचा यातायात के संचालन के लिए सक्षम नहीं है।

फेज I (Phase I)

इस दो मंजिला रेलवे स्‍टेशन के फेज I का उद्घाटन दिनांक 19 दिसंबर, 2009 को किया गया इस स्‍टेशन में उस समय तीन प्‍लैटफार्म, एक कोच रखरखाव यार्ड और शाहिबाबाद जंक्‍शन के लिए सहायक लाइनें शामिल थीं। इस फेज को पूरा होने में करीब 850 करोड़ की लागत और पांच साल का समय लगा।

सुविधाए

स्टेशन के पास बुकिंग ऑफिस, बुकिंग काउंटर, प्रतीक्षा हॉल्स, शौचालय, आगमन और प्रस्थान के अलग क्षेत्र, पार्सल और सामान का कार्यालय, आरक्षण हॉल और पार्किंग क्षेत्रों जैसी सुविधा उपलब्ध है। स्टेशन के पास कुछ आधुनिक सुविधाए जैसे एटीएम, टच-स्क्रीन इन्क्वारी सिस्टम (touch-screen enquiry system), विदेशी मुद्रा काउंटर (foreign exchange counters), फ़ूड प्लाजा, व्यावसायिक और रखरखाव के कार्यालय (commercial and maintenance offices) और एक कम्प्यूटरीकृत टिकट सुविधा (computerised ticketing facility) भी उपलब्ध है। अवकाश ग्रहण करने वाले कमरे और शयनगृह भी स्टेशन भवन में प्रदान किया जाता है।
तांबरपरानी नदी

तांबरपरानी नदी भारत की एक प्रमुख नदी हैं। यह पश्चिमी घाट से निकलती है।
2007 सेंट पीटर्सबर्ग ओपन

पुरुष एकल

एंडी मरे ने  फर्नान्डो वर्डास्को को 6–2, 6–3 से हराया।
महिदपुर

महिदपुर उज्जैन जिले की एक नगरपालिका है।
महिदपुर भारत के मध्य प्रदेश के उज्जैन जिल्ले में एक नगर और नगरपालिका हैं। आधुनिक शहर महिदापुर शिपा नदी के किनारे में स्थित हैं। यह मालवा स्केत्र में स्थित हैं। वर्तमान मे, शहर जिला उज्जैन का तहसील स्थान है। महिदपुर और महिदपुर रोड कृषि उत्पाद के लिये प्रसिद्ध है- घी, मावा(मोटा दूध) और नमकीन। यह मार्ग सड़क पर उज्जैन (जोरा के माध्यम से), नागदा और अगार शहर से अच्छी तरह से जुड़ा हुआ है, जिस पर मार्ग पर अक्सर बसें चलती है।
इस शहर में कई कोलकोलिथिक अवशेष खोदा गया है। इस शहर में मराठों और अग्रेंजों के बीच महिदपुर की लड़ाई लड़ा गई थी। नतीजा यह था कि मंडेशर की संधि और मालवा की शांति। १८ वीं शाताब्दी में यहाँ आयोजित हुए गायक का आयोजन उज्जैन में एक लाइलाज डिलीज फैल गया था।  महिदपुर वास्तवि वायरस वायरस का नाम जो मेहतपुर में फैल गया था यहां की जनता अंग्रेजों के साथ लड़ लड़कर संघर्ष कर कर कर हजारों हजारों अंग्रेज अंग्रेजों को मार भगाया खदेड़ा और मेहतपुर का अपना एक बहुत बड़ा इतिहास रहा यह

उद्योग

जनसंख्या का एक बड़ा हिस्सा कृषि और संबधित शेत्रों में कार्यरत है, जो प्रत्यक्स रूप से या अप्रत्यष रूप से कृषि उत्पाद के साथ काम करते हैं। प्रमुख फसले है- गेहू, चिकी मटर, कबुतर मटर, सोयाबीन और मक्का।
१२७३ ईसा पूर्व

१२७३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १२७३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
कल्पना पटवारी

निजी जीवन

कल्पना का जन्म 27 अक्टूबर 1978 को असम के बरपेटा जिले में हुआ था। इन्होंने अंग्रेजी साहित्य की पढ़ाई कॉटन कॉलेज से की और 1996 में लखनऊ में इन्होंने भारतीय शास्त्रीय संगीत का ज्ञान लिया। इन्होंने मात्र चार साल की उम्र से ही सार्वजनिक रूप से कार्यक्रम करना शुरू कर दिया था। इनके पिता बिपिन पटवारी, जो खुद एक लोकगीत गायक हैं, के द्वारा इन्हें बचपन में ही कमरुपिया और गोलपोरिया नाम के असम लोकगीतों का अभ्यास करा दिया गया था। इन्होंने लखनऊ के भटखण्डे म्यूजिक इंस्टीट्यूट यूनिवर्सिटी से भारतीय शास्त्रीय संगीत में संगीत विशारद का अभ्यास किया था। इन्होंने कई भोजपुरी गाने भी गाये हैं, जिसमें पूर्वी, पचरा, कजरी, सोहर, विवाह गीत, चायता और नौटंकी शामिल है।
कल्पना ने भिखारी ठाकुर के कार्यों पर बहुत मेहनत से कार्य किया और उनके जीवन और कार्यों पर आधारित एल्बम बनाया था।

गायिकी

कल्पना पटवारी पहली ऐसी भोजपुरी गायिका हैं, जो खड़ी बिरह के वर्षों पुरानी परंपरा को अंतरराष्ट्रीय मंच पर पेश किया। ये 2013 में एक डॉक्युमेंट्री फिल्म, बिदेसिया इन बंबई में भी दिखी थीं, जो फिल्म 8 दिसम्बर 2013 को दिखाई गई थी। इस फिल्म में कहीं दूर स्थान से आ कर बसे मजदूरों के नजर से मुंबई को दिखाया गया है। इसमें दृश्य के साथ साथ इनका संगीत भी है।
इन्हें इंडियन अराइवल डे के लिए सांस्कृतिक मामले के मंत्रालय द्वारा लेटिन अमेरिकी देशों में 15 दिन के यात्रा पर भी बुलाया गया था। ये पहली महिला गायिका भी हैं, जो छपराहिया पूर्वी स्टाइल में गाना गाईं और जिनके गाने को रिकॉर्ड भी किया गया। इससे पहले तक इस स्टाइल में पुरुष गायकों की आवाज ही रिकॉर्ड की गई थी।

राजनीतिक

जुलाई 2018 में कल्पना ने पटना में भारतीय जनता पार्टी से जुड़ गईं। इस दौरान इसके अध्यक्ष अमित शाह और बिहार के उप मुख्यमंत्री सुशील कुमार मोदी शामिल थे।
फ़राह नदी

फ़राह नदी (अंग्रेज़ी: Farah river) या फ़राह रूद (फ़ारसी और पश्तो: فراه رود) पश्चिमी अफ़ग़ानिस्तान की एक ५६० किमी लम्बी नदी है जो बंद-ए-बायान पहाड़ों से उभरकर ईरान और अफ़ग़ानिस्तान की सरहद पर सीस्तान द्रोणी में स्थित हेलमंद नदी के नदीमुख (डेल्टा) क्षेत्र में जाकर ख़ाली हो जाती है। अफ़ग़ानिस्तान के फ़राह प्रान्त की राजधानी फ़राह शहर इसी नदी के किनारे बसी हुई है। फ़राह रूद एक मौसमी नदी है जिसका पानी कभी ज़्यादा और कभी बहुत ही कम हो जाता है।
कैरोन पोलार्ड

कैरोन पोलार्ड (जन्म 12 मई 1987) वेस्ट इंडीज़ क्रिकेट टीम से संबद्ध खिलाड़ी हैं।पोलार्ड एक हरफनमौला खिलाड़ी है जो दाएँ हाथ से बल्लेबाजी तथा दाएँ हाथ से ही मध्यम गति की गेंदबाज़ी करते हैं।
राजकाहिनी

राजकाहिनी (बंगाली: রাজকাহিনী मतलब राजकहानी, राजाओं की कहानी) सृजीत मुखर्जी द्वारा निर्देशित एक बंगाली चलचित्र है। इस चलचित्र में बंगाल का विभाजन के समय का निदर्शन करता है। इस चलचित्र में ग्यारह प्रमुख महिला पात्र है और चलचित्र की कहानी एक कोठा के बारे में है जो नयी भारत-पाकिस्तान सीमा पर स्थित था, और कैसे नये भारतीय और पाकिस्तानी अधिकारियों ने कोठे और इसकी ग्यारह महिलाओं को नष्ट किये।
झ़ोब ज़िला

लोग

ज़िले की लोगों की भारी बहुसंख्या पश्तून है और पश्तो-भाषी है।

नाम

'झ़ोब' में 'झ़' अक्षर के उच्चारण पर ध्यान दें क्योंकि यह बिना बिन्दु वाले 'झ' से ज़रा भिन्न है। इसका उच्चारण अंग्रेज़ी के 'टेलिविझ़न' शब्द के 'झ़' से मिलता है।
२०२६ ईसा पूर्व

२०२६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २०२६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
जूडिथ रेसनिक

जूडिथ अर्लेन रेसनिक अंतरिक्ष में जाने वाली दूसरी अमेरिकी महिला अंतरिक्ष यात्री थी। वह अंतरिक्ष में जाने वाली पहली यहूदी अमेरिकी थी और यहूदी जाति की पहली महिला थी। वह एक अमेरिकी इंजीनियर और एक नासा की अंतरिक्ष यात्री थी जिनकी मृत्यु अंतरिक्ष शटल चैलेंजर मिशन STS-51-L के लॉन्च के दौरान हुई थी।

प्रारंभिक जीवन

जूडिथ रेसनिक का जन्म ५ अप्रैल १९४९ को अक्रोन, ऑहियो में हुआ था। उनके माता-पिता साराह और मर्विन दोनों ही यहूदी परदेशवासी थे जो की यूक्रेन से आए थे। 1966 में वह फायरस्टोन हाई स्कूल से ग्रेजुएट हुई थी। उनहोंने गणित के क्षेत्र में उत्कृष्ट प्रदर्शन दिखाया और शास्त्रीय पियानो बजाने में भी ख्याति पाई। फायरस्टोन हाई स्कूल में उन्होंने एक आदर्श SAT स्कोर हासिल किया और उस वर्ष की अकेली अमेरिकी महिला थी। उन्होंने १९७० में पिट्सबर्ग में कार्नेगी मेलॉन विश्वविद्यालय से इलेक्ट्रिकल इंजीनियरिंग में बी.एस प्राप्त किया। और उसी वर्ष उन्होंने अपने सहपाठी माइकल ओल्डक से विवाह कर लिया। १९७७ में उन्होंने मैरीलैंड विश्वविद्यालय से इलेक्ट्रिकल इंजीनियरिंग में पीएच.डी की डिग्री हासिल की। वह Tau Beta Pi और Alpha Epsilon Phi की सदस्य भी थी।

जीविका

स्नातकता के बाद रेसनिक ने एक [[डिजाइन इंजीनियर के रूप में आरसीए में काम करना शुरू किया और उसके बाद उन्होंने विभिन्न NASA परियोजनाओं के साथ काम किया। रेसनिक अभिनेत्री निकोल्स द्वारा जनवरी १९७८ में अंतरिक्ष यात्री के कार्यक्रम में भर्ती की गयी थी, जो NASA के लिए एक भर्ती करने वाले के रूप में काम कर रही थी। उनकी पहली अंतरिक्ष उड़ान डिस्कवरी की पहली यात्रा पर एक मिशन के विशेषज्ञ के रूप में थी, जो की अगस्त से सितम्बर १९८४ तक थी। वह एक मिशन विशेषज्ञ विदेश दावेदार थी STS-51-L के लिए।
रेसनिक अंतरिक्ष में जाने वाली पहली यहूदी अमेरिकी थी और दूसरी अमेरिकी महिला सैली राइड के बाद पर वह चौथी महिला थी जिन्होंने अंतरिक्ष में उड़ान भरी थी। अपनी पहली उड़ान के दौरान उन्हें अपनी हल्की कलाबाजी और हास्य के कारण प्रशंसित भी किया गया था। उनकी पहली अंतरिक्ष उड़ान चर्चा में थी। उनकी ग्रहपथ की यात्रा दैनिकी १४५ घंटो की थी। उनकी मृत्यु अपने अंतरिक्ष मिशन के दौरान २८ जनुअरी १९८६ में, ३६ साल की उम्र में हुई थी।
डेटाबेस

किसी कम्प्यूटर प्रणाली पर संचित आंकडे (डेटा) को कम्प्यूटर डेटाबेस कहते है। इन आंकडों को किसी विशेष पद्दति का अनुसरण करते हुए संग्रह किया जाता है। इन आंकडों के आधार एक किसी प्रश्न (जिज्ञासा) का समाधान शीघ्रता से प्राप्त किया जा सकता है। प्रश्न पूछने के लिये एक विशेष कम्प्यूटर भाषा का प्रयोग किया जाता है। जिज्ञासा के समाधान के रूप में प्राप्त आंकडे सम्यक निर्णय लेने में सहायक होते हैं। ऐसे कम्प्यूटर प्रोग्राम जो कम्प्यूटर पर आंकडों को संग्रह करने, उनका प्रबन्धन (आंकडे जोडना, परिवर्तित करना, परिवर्धित करना आदि) करने एवं आकडों पर आधारित प्रश्न पूछने के काम आते हैं, उन्हे डेटाबेस प्रबन्धन प्रणाली (डी बी एम एस) कहते है।
जिज्ञासा (query) का एक उदाहरण:
किसी संस्था के कर्मचारियों के डेटाबेस पर यह जिज्ञासा की जा सकती है कि कौन-कौन से कर्मचारी ३० वर्ष से कम उम्र के हैं तथा जिनकी आय ३ लाख रूपये वार्षिक से अधिक है।
डेटाबेस की सबसे महत्वपूर्ण संकल्पना (कांसेप्ट) यह है कि डेटाबेस रिकॉर्डो (छोटी-छोटी सूचनाओं) का संग्रह है।

डेटाबेस की उपयोगिता

आज का युग सूचना का युग है। सूचना आंकडों पर आधारित होती है। इस कारण वर्तमान युग में डेटाबेस बहुत उपयोगी है। बैंक, रेलवे आरक्षण तथा विभिन्न सरकारी विभाग तरह-तरह के आंकडों के आधार पर ही काम करते हैं।
राष्ट्रीय लघु उद्योग निगम लिमिटेड

कार्यकलाप

राष्ट्रीय लघु उद्योग निगम विशेष रूप से बनाई गई योजनाओं के सेट के साथ लघु उद्यमों को सहायता देने के अपने मिशन को आगे बढाता है, जिससे ये लघु उद्योग एक प्रतिस्पर्धी बन सकें तथा लाभप्रद स्थिति में पहुंच सकें। इन योजनाओं में विपणन सहायता, ऋण सहायता, प्रौद्योगिकी सहायता तथा अन्य सहायता सेवाएं शामिल हैं।
अमानुल्ला खान

२८ फरवरी [[१९१९[[ को यह अफगानिस्तान का शासक बना। उसने ३ मइ १९१९ को भारत पर आक्रमण कर दिया। भारत उन दिनों ब्रिटेन के अधिपत्य में था।
म्यांमार की जनसांख्यिकी

निम्नलिखित म्यांमार (जिसे बर्मा भी कहा जाता है) के जनसांख्यिकी का एक सिंहावलोकन है, जिसमें आबादी, जातीयता, भाषा, शिक्षा स्तर और धार्मिक संबद्धता जैसे आंकड़े शामिल हैं।

1983 की जनगणना

31 मार्च 1983 तक बर्मा की जनगणना के समय जनसंख्या 35,442,972 थी। जुलाई 2012 तक, सीआईए वर्ल्ड फैक्टबुक ने 60,584,650 तक बढ़ने का अनुमान लगाया था। अन्य अनुमानों में कुल जनसंख्या लगभग 60 मिलियन है। चीन की पीपुल्स डेली ने बताया कि 2007 में बर्मा की जनगणना थी, और 2009 के अंत में 59.2 मिलियन लोग हैं, और सालाना 2% की दर से बढ़ रहे हैं। 2008 में चक्रवात नर्गिस के लिए अपवाद के साथ। इन अनुमानों में से अधिकांश ने देश में 1970 के दशक से काम करने वाले जनसांख्यिकीय परिवर्तनों को अनदेखा कर दिया है| 
ब्रिटेन स्थित मानवाधिकार एजेंसियां ​​जनसंख्या को 70 मिलियन के रूप में उच्च स्थान पर रखती हैं। देश के अनुमान एड्स के कारण अतिरिक्त मृत्यु दर के प्रभाव को स्पष्ट रूप से ध्यान में रखते हैं। इसके परिणामस्वरूप कम जीवन प्रत्याशा, उच्च शिशु मृत्यु दर और मृत्यु दर, कम आबादी और विकास दर, और उम्र और लिंग के आधार पर आबादी के वितरण में परिवर्तन की अपेक्षा की जा सकती है।
1930 के दशक से कोई भरोसेमंद जनगणना नहीं हुई है। 1940 के दशक में, विस्तृत जनगणना के परिणाम 1942 के जापानी आक्रमण के दौरान नष्ट हो गए थे। उस समय के बाद जनगणना के परिणाम नागरिक युद्धों और सैन्य सरकारों की एक श्रृंखला से प्रभावित हुए थे। 1983 में जनगणना उस समय हुई जब देश के कुछ हिस्सों को विद्रोही समूहों द्वारा नियंत्रित किया गया और सरकार के लिए पहुंच योग्य नहीं था।

भाषा

बर्मा के निर्देश की आधिकारिक भाषा और प्राथमिक माध्यम बर्मी (65%) है। बर्मा में कई भाषाएं बोली जाती हैं, और शान (6.4%), करेन (5.2%), काचिन (1.8%), चिन (1.6%), सोम (1.5%), और राखीन (1.5%) शामिल हैं। अंग्रेजी भी बोली जाती है, खासतौर पर शिक्षित शहरी अभिजात वर्ग द्वारा, और सरकारी स्कूलों में सीखा माध्यमिक भाषा है। हाल के वर्षों में, म्यांमार सरकार से दीर्घकालिक सीमा के बाद चीनी भाषा की शिक्षा बरामद की गई है।
गाधी (कान्यकुब्ज)

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
२८५२ ईसा पूर्व

२८५२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २८५२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
महानन्द

महाभारत के पश्चात के नन्द वंश के राजा।
खाँबु

खाँबु नेपालके पुर्वांचल विकास क्षेत्रके सगरमाथा अंचलके उदयपुर जिलाकी एक गाँव विकास समिति है।
अविका गोर

अभिनय

इन्हें बचपन से ही अभिनय करना पसंद था। 2008 में इन्हें शुरू में ही बालिका वधू धारावाहिक में मुख्य किरदार निभाने का एक बहुत बड़ा मौका मिला था। जिसमें इन्हें आनंदी जगदीश सिंह का किरदार मिला था। इसी मध्य इन्हें 2009 में मॉर्निंग वॉक में काम करने का मौका मिल गया और इसी के साथ इनकी शुरुआत हिन्दी फिल्मों में हुई और उसी के एक साल बाद इनकी "पाठशाला" फिल्म आई थी। हालांकि दोनों में ही इनका मुख्य किरदार नहीं था। 
बालिका वधू से निकलने के बाद इन्हें "ससुराल सिमर का" में भी मुख्य किरदार मिल गया। इसमें इन्होंने रोली सिद्धान्त भारद्वाज का किरदार निभाया था। इसी के एक साल बाद, 2011 में इन्हें तेज़ फिल्म में काम करने का मौका मिला। जिसमें इन्हें बोमन ईरानी की बेटी, प्रिया रैना का किरदार मिला था।

फिल्मों में सफलता

2013 में उय्यला जम्पला नाम के एक तेलुगू फिल्म में इन्हें मुख्य किरदार के रूप में काम करने का मौका मिला और इसी के साथ इन्हें आगे भी मुख्य किरदार में लिया जाने लगा। इन्हें इस फिल्म के लिए सर्वश्रेष्ठ शुरुआत करने पर दूसरा दक्षिण भारतीय अंतर्राष्ट्रीय फिल्म पुरस्कार भी मिला है।